Document ID: 32006L0089

32006L0089
L 305/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/89/ЕО НА КОМИСИЯТА
от 3 ноември 2006 година
за адаптиране за шести път към техническия прогрес на Директива 94/55/ЕО на Съвета относно сближаване на законодателствата на държавите-членки по отношение на автомобилния превоз на опасни товари
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 94/55/ЕО на Съвета от 21 ноември 1994 г. относно сближаване на законодателствата на държавите-членки по отношение на автомобилния превоз на опасни товари (1), и по-специално член 8 от нея,
като има предвид, че:
(1)
Приложения А и Б към Директива 94/55/ЕО касаят приложения А и Б към Европейската спогодба за международен превоз на опасни товари по шосе (ADR), приложими от 1 януари 2005 г.
(2)
ADR се актуализира на всеки две години. Следователно изменена версия се прилага от 1 януари 2007 г. с преходен период до 30 юни 2007 г.
(3)
Поради това е необходимо да се изменят приложения А и Б към Директива 94/55/ЕО.
(4)
Мерките, предвидени в настоящата директива, са в съответствие със становището на Комитета по транспорта на опасни товари, уреден в член 9 от Директива 94/55/ЕО,
ПРИЕ НАСТОЯЩАТА ДИРЕКТИВА:
Член 1
Приложения А и Б към Директива 94/55/ЕО се заменят, както следва:
1.
Приложение А се заменя със следното:
„ПРИЛОЖЕНИЕ А
В разпоредбите на приложение А към Европейската спогодба за международен превоз на опасни товари по шосе (ADR), приложимо считано от 1 януари 2007 г., „договаряща се страна“ се заменя с „държава-членка“.
Текстът на измененията във версията на приложение А към ADR от 2007 г. ще бъде публикуван веднага след като е на разположение на всички официални езици на Общността.“
2.
Приложение Б се заменя със следното:
„ПРИЛОЖЕНИЕ Б
В разпоредбите на приложение Б към Европейската спогодба за международен превоз на опасни товари по шосе (ADR), приложимо считано от 1 януари 2007 г., „договаряща се страна“ се заменя с „държава-членка“.
Текстът на измененията във версията на приложение Б към ADR от 2007 г. ще бъде публикуван веднага след като е на разположение на всички официални езици на Общността.“
Член 2
1. Държавите-членки привеждат в сила законовите, подзаконовите и административните разпоредби, необходими, за да се съобразят с настоящата директива най-късно до 1 юли 2007 г. Те незабавно изпращат на Комисията текста на тези разпоредби, както и таблица на съответствието им с настоящата директива.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
Член 3
Настоящата директива влиза сила на двадесетия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 3 ноември 2006 година.

Labels: 8
15